Document ID: 31998R2093

ΚΑΝΟΝΙΣΜΟΣ (ΕΚ) αριθ. 2093/98 ΤΗΣ ΕΠΙΤΡΟΠΗΣ της 30ής Σεπτεμβρίου 1998 για την τροποποίηση του κανονισμού (ΕΟΚ) αριθ. 1609/88 για τον καθορισμό της ημερομηνίας εισόδου σε απόθεμα βουτύρου που πωλείται βάσει των κανονισμών (ΕΟΚ) αριθ. 3143/85 και (ΕΟΚ) αριθ. 570/88
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 6 παράγραφος 6,
Εκτιμώντας:
ότι, σύμφωνα με το άρθρο 1 του κανονισμού (ΕΟΚ) αριθ. 3143/85 της Επιτροπής, της 11ης Νοεμβρίου 1985, για την διάθεση σε μειωμένη τιμή βουτύρου παρέμβασης που προορίζεται για την άμεση κατανάλωση υπό μορφή συμπυκωμένου βουτύρου (3), όπως τροποποιήθηκε τελευταία από τον κανονισμό (ΕΚ) αριθ. 1802/95 (4), το πωλούμενο βούτυρο πρέπει να έχει εισέλθει σε απόθεμα πριν από ημερομηνία που θα καθοριστεί 7 ότι η ίδια διαδικασία ακολουθείται για την πώληση του βουτύρου στο πλαίσιο του καθεστώτος που προβλέπεται από τον κανονισμό (ΕΚ) αριθ. 2571/97 της Επιτροπής, της 15ης Δεκεμβρίου 1997, για την πώληση σε μειωμένη τιμή βουτύρου και τη χορήγηση ενισχύσεως στην κρέμα, το βούτυρο και το συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων τροφίμων (5), όπως τροποποιήθηκε τελευταία από τον κανονισμό (ΕΚ) αριθ. 1982/98 (6) 7
ότι ο κανονισμός (ΕΟΚ) αριθ. 1609/88 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 2408/97 (8), καθορίζει την προθεσμία εισόδου σε απόθεμα του βουτύρου που πωλείται δυνάμει του ανωτέρω κανονισμού (ΕΟΚ) αριθ. 3143/85 και του κανονισμού (ΕΟΚ) αριθ. 570/88 της Επιτροπής (9), όπως τροποποιήθηκε από τον κανονισμό (ΕΚ) αριθ. 531/96 (10) 7 ότι ο κανονισμός αυτός έχει τροποποιηθεί επανειλημμένως προκειμένου να αλλάξει η προθεσμία 7 ότι σημειώθηκε ότι, στις δύο τελευταίες τροποποιήσεις που πραγματοποιήθηκαν από τους κανονισμούς (ΕΚ) αριθ. 2224/97 της Επιτροπής (11) και (ΕΚ) αριθ. 2408/97 αντιστοίχως, το πρώτο εδάφιο του άρθρου 1 του κανονισμού (ΕΟΚ) αριθ. 1609/88 τροποποιήθηκε λόγω λάθους αντί του δευτέρου εδαφίου 7 ότι πρέπει, συνεπώς, να επαναφέρει το άρθρο 1 στην ορθή του διατύπωση 7
ότι ο κανονισμός (ΕΟΚ) αριθ. 570/88 έχει καταργηθεί και έχει αντικατασταθεί από τον κανονισμό (ΕΚ) αριθ. 2571/77 7 ότι πρέπει, συνεπώς, να προσαρμοσθούν οι σχετικές αναφορές 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1609/88 τροποποιείται ως εξής:
1. Στον τίτλο, οι όροι «(ΕΟΚ) αριθ. 570/88» αντικαθίστανται από τους όρους «(ΕΚ) αριθ. 2571/97».
2. Στο άρθρο 1, το πρώτο και το δεύτερο εδάφιο αντικαθίστανται από το ακόλουθο κείμενο:
«Το βούτυρο που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 3143/85 πρέπει να έχει εισέλθει σε απόθεμα πριν από την 1η Ιανουαρίου 1993.
Το βούτυρο που αναφέρεται στο άρθρο 1 παράγραφος 1 στοιχείο α) του κανονισμού (ΕΚ) αριθ. 2571/97 πρέπει να έχει εισέλθει σε απόθεμα πριν από την 1η Ιουλίου 1997.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Σεπτεμβρίου 1998.

Labels: 3
17